		
OBRAZLOŽENJE REBALANSA
                                          I Izmjena i dopuna Financijskog plana za 2026.godinu

I. UVODNI DIO

Proračunski korisnik: OSNOVNA ŠKOLA HRVATSKI LESKOVAC


II. OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program: 

Program: 3109 DJELATNOST USTANOVA OSNOVNOG ŠKOLSTVA

Zakonske i druge podloge za provedbu programa: Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017 i 68/2018), Program javnih potreba u osnovnoškolskom odgoju i obrazovanju, Državni pedagoški standard osnovnoškolskog sustava odgoja i obrazovanja (Narodne novine 63/08 i 63/10)

Cilj programa: 
Redoviti program
Program produženog boravka izvodi se prema kurikulumu produženog boravka.

U okviru programa provode se sljedeće aktivnosti/projekti: 

Aktivnost A02 3109 A 310901. REDOVNA DJELATNOST PRORAČUNSKIH KORISNIKA

Sredstva za financiranje minimalnog financijskog standarda osnovnoškolskog odgoja i obrazovanja Grada Zagreba u 2024. osiguravaju se u proračunu Grada Zagreba na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva.
Iz sredstava za decentralizirane funkcije osigurava se financiranje minimalnog financijskog standarda javnih potreba u odgoju i osnovnom obrazovanju, i to: materijalni i financijski rashodi, rashodi za materijal, dijelove i usluge tekućeg i investicijskog održavanja.

Aktivnost A02 3109 A310902. PRODUŽENI BORAVAK

Produženi boravak kao neobvezan oblik odgojno-obrazovnog rada, namijenjen je učenicima razredne nastave, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Organizira se za učenike I., II., III. i iznimno IV. razreda. Za 2023./2024. planira se jedinstven mjesečni iznos sudjelovanja roditelja učenika u cijeni programa produženog boravka: - za učenike I., II. i III. razreda- 200,00 kuna (26,54 €), a za učenike IV. razreda 350,00 kuna (46,45 €). Iznos sudjelovanja roditelja u cijeni programa plaća se za 10 mjeseci (rujan - lipanj) i može se umanjiti samo ako roditelji ostvaruju olakšice u plaćanju utvrđene ovim programom. Podloga za izračun potrebnih sredstava iz Proračuna Grada Zagreba: ukupan iznos plaće, ostalih naknada i prijevoz učitelja na godišnjoj razini, koji provode program, umanjen za uplate roditelja koji sufinanciraju program.








Aktivnost A310904 SUFINANCIRANJE PREHRANE

U zagrebačkim osnovnim školama sufinancira se prehrana za oko 44.350 učenika. Grad Zagreb sufinancira prehranu svim učenicima koji su uključeni u program prehrane.
Cijena mliječnog obroka iznosi 0,66 eura, ručka 1,19 eura, a užine 0,33 eura. Učenici ostvaruju pravo na sufinanciranje cijene obroka, sukladno utvrđenim kriterijima i mjerilima iz ovog programa (prema tri kategorije). Razlika sredstava do utvrđene pune cijene besplatnih i sufinanciranih obroka, školi se doznačuje iz proračunskih sredstava. Za učenike u produženom boravku škola je dužna organizirati mogućnost konzumacije tri obroka: mliječni obrok, ručak i užina. Ručak i užina u pravilu se organiziraju za učenike uključene u program produženog boravka.


Aktivnost A310905. IZVANNASTAVNE I OSTALE AKTIVNOSTI

Sredstva su namijenjena za troškove prijevoza sudionika programa Škole u prirodi, programa poduke plivanja, programa natjecanja i smotri kao i programa izvannastavnih i izvanškolskih aktivnosti. Temeljem Nastavnog plana i programa za osnovnu školu u Republici Hrvatskoj koji je donijelo Ministarstvo znanosti, obrazovanja i sporta 3. kolovoza 2006. u osnovnim se školama provodi program poduke plivanja za učenike drugih razreda. Program poduke plivanja provodi se po cijeni od 200,00 kuna (PDV uključen), (26,54 €), po učeniku za 15 sati poduke, a troškove provedbe snosi Grad Zagreb. Grad Zagreb financira i troškove natjecanja, susreta i smotre učenika koji se organiziraju od školske do državne razine, a u skladu s programom Ministarstva znanosti i obrazovanja i Agencije za odgoj i obrazovanje.

U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodijeljuje se i Nagrada Professor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.


Aktivnost A310906. ŠKOLA U PRIRODI

Škola u prirodi, kao zaseban oblik terenske nastave koji se organizira u pravilu višednevno na posebno odabranom prirodnom odredištu s odgovarajućim uvjetima zatvorenoga i otvorenog prostora za poučavanje i učenje, ima važnu odgojnu i obrazovnu zadaću.  
Radom, učenjem i druženjem u Školi u prirodi učenici trećih i četvrtih razreda provjeravaju znanja i iskustva, vježbaju i primjenjuju ih u stvarnoj životnoj sredini. Cijena programa je od 700,00 kuna -720,00 kuna, (92,90 €) a grad sufinancira pola iznosa po učeniku. Program Škola u prirodi za učenike trećih i četvrtih razreda izvodit će se u Odmaralištu "Stoimena" u Crikvenici Zagrebačkog holdinga d.o.o., Podružnice "Vladimir Nazor" te u objektima Crvenog križa Zagreb - Domu Crvenog križa na Sljemenu i Villi Rustica u Novom Vinodolskom.


Aktivnost A310907. VIKENDOM U SPORTSKE DVORANE

Voditelji programa “Vikendom u sportske dvorane“ su učitelji tjelesne i zdravstvene kulture (profesori kineziologije) koji organiziraju i provode elementarne i sportske aktivnosti u osnovnim školama. Cilj Programa je kvalitetno organiziranje slobodnog vremena učenika u matičnim školama i uključivanje što većeg broja učenika u organizirane oblike bavljenja sportskim aktivnostima. Program se realizira kroz redovne aktivnosti: rekreativno bavljenje sportskim aktivnostima tijekom tjedna, programe natjecanja,  sportske susrete učenika – polaznika programa. Program je besplatan za sve učenike, te ga financira ga Grad Zagreb. Sukladno sredstvima osiguranima u Proračunu Grada Zagreba , osiguravaju se materijalni uvjeti za plaće, naknade i troškove prijevoza djelatnika koji realiziraju program Vikendom u sportske dvorane.


Aktivnost  A310908. POMOĆNICI U NASTAVI

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu osnovnoškolskog sustava odgoja i obrazovanja (Narodne novine 63/08 i 63/10), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/19, 98/19 i 22/20), u rad škola uključuju se pomoćnici u nastavi / stručni komunikacijski posrednici s ciljem osiguravanja primjerene potpore učenicima s teškoćama u školskom okruženju.
Pravilnikom o pomoćnicima u nastavi i stručnim komunikacijskim posrednicima utvrđeni su načini uključivanja pomoćnika u nastavi / stručnih komunikacijskih posrednika, način i sadržaj poslova potpore pomoćnika u nastavi i stručnih komunikacijskih posrednika u školama te uvjeti koje oni moraju ispunjavati. Pravilnikom je definiran i postupak ostvarivanja prava učenika s teškoćama u razvoju na potporu pomoćnika u nastavi i stručnih komunikacijskih posrednika. Pomoćnici u nastavi / stručni komunikacijski posrednici sa školama sklapaju ugovor o radu, ugovor o djelu ili ugovor o obavljanju studentskog posla, na određeno i nepuno radno vrijeme, a najdulje do kraja nastavne godine. Iznos cijene sata rada pomoćnika u nastavi / stručnih komunikacijskih posrednika iznosi minimalno 9,08 eura bruto.



Aktivnoat A31091

Cilj uvođenja Građanskog odgoja i obrazovanja u osnovne škole najšire se sagledava u 
viziji razvoja informiranog, aktivnog i odgovornog građanstva.

Dostizanje tog cilja i ostvaraj te vizije dugoročan je proces koji započinje edukacijom mladih o njihovim pravima, ali i odgovornostima u građanskom društvu. Pritom se ističe važnost tolerancije, ljubaznosti, poštovanja prema sebi i drugima te važnost preuzimanja aktivne uloge u zagovaranju ljudskih prava. 
Budući aktivni i odgovorni građani u svojoj obrazovnoj dobi stječu znanja o održivom razvoju i ekologiji, o interkulturalnosti, stječu vještine argumentiranja stavova, vještine sudjelovanja u konstruktivnim raspravama, uče o važnosti prihvaćanja različitosti, opismenjuju se financijski, ali i komunikacijski u kontekstu razumijevanja uloga medija.

Provođenje Građanskog odgoja i obrazovanja u školama ima utjecaj na čitavu zajednicu, najviše preko obitelji i prijatelja učenika koji pohađaju ova učenja. Širenjem ideje o nužnosti poznavanja načina na koje funkcionira građanski uređeno društvo, svi se njegovi članovi potiču na proaktivno djelovanje, traženje informacija, preuzimanje inicijativa i participiranje u životu zajednice odnosno na shvaćanje pojedinca kao bitnog člana zajednice.


A)  RAČUN PRIHODA I RASHODA
I izmjene i dopune  financijskog plana za 2026. Godinu.


	
	PLANIRANO
	PROMJENA IZNOSA
	NOVI IZNOS

	UKUPNI PRIHODI
	2.218.550,00
	72.300,00
	2.290.850,00

	UKUPNI RASHODI
	2.218.550,00
	72.300,00
	2.290.850,00






[bookmark: _GoBack]IZVOR 1.1.3 - OPĆI PRIHODI I PRIMICI – POJAČANI STANDARD

Povećanje prihoda za premiju osiguranja u iznosu od 3.000,00 eur
Povećanje prihoda za bankarske usluge u iznosu od 900,00 eur
Povećanje prihoda na aktivnostima produženi boravak, nabava drugih obrazovnih materijala, aktivnosti škole u prirodi,povećanje prihoda u iznosu od 1.000,00 eur za usluge telefona, pošte i prijevoza te povećanje prihoda na aktivnostima pomoćnici u nastavi.

IZVOR 3.1.1 - VLASTITI PRIHODI

Povećanje prihoda  u iznosu od  5.200,00 eur koji su raspoređeni za podmirenje troškova za ostale naknade troškova zaposlenih, sitan inventar i auto gume, za intelektualne i osobne usluge.

IZVOR 4.3.1 - PRIHODI ZA POSEBNE NAMJENE

Povećanje prihoda za službena putovanja, te za usluge prijevoza te ostale usluge.

IZVOR 6.1.1 - DONACIJE 

Povećanje prihoda za donacije koje se odnosi na namjernice,  na donirano voće i povrće od Kauflanda.    









RAVNATELJ:
Davor Kovačić
